Izziņa par atzinumos sniegtajiem iebildumiem par Ministru kabineta noteikumu projektu

"Noteikumi par publisku dokumentu legalizāciju ar apliecinājumu *(apostille)*"

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 22. maijā (elektroniskā saskaņošana)  |
|  |  |
| Saskaņošanas dalībnieki | Ārlietu ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Ārlietu ministrijas |  |
|  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Ekonomikas ministrija, Finanšu ministrija |
|  |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Noteikumu projekta 2., 3. un 10. punkta termins "legalizācijas prasībām" | **Ārlietu ministrija**Vēršam uzmanību, ka termins "legalizācijas prasības" nav lietots ne Dokumentu legalizācijas likumā, ne citos normatīvajos aktos, bet izriet no Dokumentu legalizācijas likuma 7. panta, tādēļ lūdzam noteikumu projekta 2., 3., 10. punktā vārdus "legalizācijas prasības" attiecīgajā locījumā aizstāt ar vārdiem "Dokumentu legalizācijas likuma prasības" attiecīgajā locījumā, lai neprecīzas terminoloģijas dēļ nemaldinātu par legalizācijas prasību saturu normatīvā akta piemērotājus un dokumentu iesniedzējus. | **Ņemts vērā** | Noteikumu projekta 2., 3. un 10. punktā termins "legalizācijas prasībām" aizstāts ar vārdiem "Dokumentu legalizācijas likuma prasībām" |
| 2 | Noteikumu projekta 1. punkts - "1. Noteikumi nosaka iesnieguma publiska dokumenta legalizācijai ar apliecinājumu *(apostille)* (turpmāk – apliecinājums) veidlapas paraugu, kārtību, kādā tiek veikts apliecinājums vai pieņemts lēmums atteikt apliecinājumu un e-apostille reģistra izveidošanas un uzturēšanas kārtību, tajā iekļaujamo ziņu apjomu, kā arī kārtību un apjomu, kādā ziņas iesniedz reģistrā un izsniedz no tā." | Ņemot vērā noteikumu projekta 1. punktā lietoto terminu "e-apostille reģistrs", aicinām lietot šo terminu arī noteikumu projekta 11., 12. un 13. punktā | **Ņemts vērā** | Noteikumu projekta 1. punkts papildināts, ka tajā minētais e-apostille reģistrs ir attiecināms arī uz noteikumu projekta pārējiem punktiem - "1. Noteikumi nosaka iesnieguma publiska dokumenta legalizācijai ar apliecinājumu *(apostille)* (turpmāk – apliecinājums) veidlapas paraugu, kārtību, kādā tiek veikts apliecinājums vai pieņemts lēmums atteikt apliecinājumu un e-apostille reģistra (turpmāk – reģistrs) izveidošanas un uzturēšanas kārtību, tajā iekļaujamo ziņu apjomu, kā arī kārtību un apjomu, kādā ziņas iesniedz reģistrā un izsniedz no tā." |
| 3 | Noteikumu projekta 7. punkts - "7. Iesniegumu var iesniegt elektroniski arī Latvijas Zvērinātu notāru padomes tīmekļvietnē, izmantojot tajā pieejamos autentifikācijas rīkus. Šādā gadījumā iesniegumu nav nepieciešams atsevišķi parakstīt." | Tiesiskās skaidrības dēļ ir svarīgi noteikt, ka persona iesniegumu iesniedz kopā ar legalizējamo dokumentu, jo esošajā redakcijā noteikumu projekta 7. punkts nosaka tikai iesnieguma iesniegšanas veidu. Tāpat noteikumu projektā ir svarīgi uzskaitīt visus legalizējamā dokumenta iesniegšanas veidus, lai neradītu pārpratumus un ļautu iesniedzējam izvēlēties sev piemērotāko. Lai nodrošinātu legalizācijas ar apliecinājumu (apostille) pieejamību ārvalstīs, noteikumu projektā ierosinām noteikt, ka ārvalstīs dzīvojošie Latvijas valstspiederīgie, aizpildot iesniegumu un samaksājot normatīvajos aktos noteiktos maksājumus, var iesniegt legalizācijai ar apliecinājumu (apostille) paredzēto dokumentu Latvijas diplomātiskajā vai konsulārajā pārstāvniecībā (turpmāk – pārstāvniecībā), kas par dokumentu pārsūtīšanas pakalpojumu iekasēs konsulāro atlīdzību likumos noteiktajā kārtībā. Saskaņā ar 2018. gada 1. novembrī pieņemtā likuma "Grozījumi Dokumentu legalizācijas likumā" anotācijā minēto, lūdzam noteikumu projekta anotācijā norādīt, ka pārstāvniecība pārsūta minētos dokumentus Latvijas Zvērinātu notāru padomei, kas nodod tos apliecināšanai kādam zvērinātam notāram, kas izvēlēts pēc nejaušības principa. Pēc dokumentu apliecināšanas Latvijas Zvērinātu notāru padome tos nosūta pārstāvniecībai, no kuras sākotnēji saņemts pieteikums, vai uz personas izvēlēto adresi ārvalstī. Ņemot vērā minēto, piedāvājam noteikumu projekta 7. punktu izteikt kā 2. punktu šādā redakcijā (attiecīgi mainot pārējo punktu numerāciju): "2. Iesniegumu kopā ar legalizējamo dokumentu var iesniegt:2.1. klātienē notāram;2.2. sūtot pa pastu notāram;2.3. elektroniski notāram;2.4. elektroniski Latvijas Zvērinātu notāru padomes tīmekļvietnē;2.5. klātienē Latvijas diplomātiskajā vai konsulārajā pārstāvniecībā." | **Ņemts vērā** | Noteikumu projekta 2. punkts izteikts jaunā redakcijā, mainot turpmāko punktu numerāciju – "2. Personas iesniegumu par apliecinājumu (turpmāk – iesniegums) (1. pielikums) kopā ar legalizējamo dokumentu var iesniegt:2.1. klātienē zvērinātam notāram;2.2. sūtot pa pastu zvērinātam notāram;2.3. elektroniski zvērinātam notāram;2.4. elektroniski Latvijas Zvērinātu notāru padomes tīmekļvietnē, izmantojot tajā pieejamos autentifikācijas rīkus. Šādā gadījumā iesniegumu nav nepieciešams atsevišķi parakstīt;2.5. klātienē Latvijas diplomātiskajā vai konsulārajā pārstāvniecībā, kas to pārsūta Latvijas Zvērinātu notāru padomei;2.6. klātienē, sūtot pa pastu vai elektroniski Latvijas Zvērinātu notāru padomē iestāde, kurai kompetences ietvaros ārvalstī esoša persona izprasījusi attiecīgu dokumentu ar apliecinājumu. Šādā gadījumā  iesniegumu nav nepieciešams atsevišķi parakstīt." |
| 4 | Noteikumu projekts un tā sākotnējās ietekmes novērtējuma ziņojums (anotācija) | Noteikumu projekta 8. punkts paredz, ka apliecinājums tiek taisīts "vienas darba dienas laikā no iesnieguma un dokumenta saņemšanas dienas (..)", kas nozīmē, ka legalizācijas process ilgst divas dienas – vienā dienā tiek saņemts iesniegums un legalizējamais dokuments, bet nākamajā darbdienā zvērināts notārs taisa apliecinājumu. Vēršam uzmanību, ka 2018. gada 1. novembrī pieņemtā likuma "Grozījumi Dokumentu legalizācijas likumā" anotācijā norādīts, ka nododot dokumenta īstuma apliecināšanas funkciju zvērinātiem notāriem, "tiks samazināts pakalpojuma sniegšanas laiks – publiska dokumenta īstuma apliecināšanu ar uzrakstu apostille zvērināti notāri veiks vienas darbdienas laikā, vairumā gadījumu divu stundu laikā". Likuma mērķis ir nodrošināt dokumenta legalizāciju ar apliecinājumu (apostille) labāku pieejamību personām, t.sk., dzīvojošām ārpus lielākajām pilsētām, kas sevī ietver arī administratīvā sloga samazināšanu personām, sniedzot iespēju šo pakalpojumu pie zvērināta notāra saņemt vienas darbdienas laikā, proti, lai personai nav jāapmeklē zvērināta notāra birojs divreiz. Ņemot vērā faktu, ka lielākā daļa apliecināmo dokumentu ir papīra formā un persona zvērinātam notāram tos iesniegs klātienē, lūdzam noteikumu projekta 8. punktā vai anotācijā precizēt noteikto legalizācijas procesa ilgumu, paredzot, ka persona apliecinājumu legalizācijai iesniegtajam dokumentam saņem tajā pašā dienā, kad tas iesniegts zvērinātam notāram, ja zvērināta norāta rīcībā ir paraksta paraugs, zīmoga vai spiedoga nospieduma paraugs, kas jāapliecina un, ja legalizācijai iesniegtais dokuments atbilst Dokumentu legalizācijas likuma prasībām. | **Ņemts vērā** | Noteikumu projekta sākotnējās ietekmes novērtējuma ziņojums (anotācija) papildināts ar informāciju šādā redakcijā: "Norādāms, ka 2018. gada 1. novembrī pieņemtā likuma "Grozījumi Dokumentu legalizācijas likumā" sākotnējās ietekmes novērtējuma ziņojumā (anotācijā) paskaidrots, ka, nododot dokumenta īstuma apliecināšanas funkciju zvērinātiem notāriem, "tiks samazināts pakalpojuma sniegšanas laiks – publiska dokumenta īstuma apliecināšanu ar uzrakstu apostille zvērināti notāri veiks vienas darbdienas laikā, vairumā gadījumu divu stundu laikā". Likuma "Grozījumi Dokumentu legalizācijas likumā" mērķis ir nodrošināt dokumenta apliecinājumu labāku pieejamību personām, t.sk. dzīvojošām ārpus lielākajām pilsētām, kas sevī ietver arī administratīvā sloga samazināšanu personām, sniedzot iespēju šo pakalpojumu pie zvērināta notāra saņemt vienas darbdienas laikā, proti, lai personai nav jāapmeklē zvērināta notāra birojs divreiz. Ņemot vērā faktu, ka lielākā daļa apliecināmo dokumentu ir papīra formā un persona zvērinātam notāram tos iesniegs klātienē, noteikumu projektā paredzēts, ka persona apliecinājumu saņem tajā pašā dienā, ja vien iesniegums un legalizējamais dokuments netiks iesniegts īsi pirms zvērināta notāra darba dienas beigām. Proti, noteikumu projekts paredz, ka zvērināts notārs taisīs apliecinājumu vienas darbdienas laikā (vairumā gadījumu divu stundu laikā) no iesnieguma saņemšanas dienas pēc tam, kad būs pārliecinājies, ka legalizējamais dokuments atbilst Dokumentu legalizācijas likuma prasībām, kā arī būs pārbaudījis dokumentu parakstījušās amatpersonas (turpmāk – amatpersona) statusu, paraksta paraugu un zīmoga vai spiedoga nospieduma parauga atbilstību viņa rīcībā esošajai informācijai, amatpersonas paraksta paraugam un zīmoga vai spiedoga nospieduma paraugam (turpmāk – paraksta paraugs)." |
| 5 | Noteikumu projekts un tā sākotnējās ietekmes novērtējuma ziņojums (anotācija) | Lūdzam papildināt anotāciju ar informāciju, vai un kādā kārtībā zvērināta notāra atteikumu taisīt apliecinājumu personai iespējams apstrīdēt vai pārsūdzēt. | **Ņemts vērā** | Noteikumu projekta sākotnējās ietekmes novērtējuma ziņojums (anotācija) papildināts ar informāciju šādā redakcijā: "Papildus norādāms, ka saskaņā ar Notariāta likuma 39. panta trešo daļu par atteikšanos pildīt amata pienākumus zvērināts notārs triju dienu laikā iesniedz rakstveida atteikumu, kurā norāda tā pamatojumu un pārsūdzības kārtību. Turklāt Notariāta likuma 205. pants noteic, ka sūdzības par zvērināta notāra nepareizu rīcību, izpildot amata pienākumus, kā arī sūdzības par atteikšanos izpildīt šos pienākumus, iesniedzamas apgabaltiesai, kuras uzraudzībai pakļauta zvērināta notāra darbība, mēneša laikā no dienas, kad zvērināts notārs izpildījis darbību, par kuru iesniegta sūdzību, vai kad viņš atteicies izpildīt šādu darbību." |
| 6 | Noteikumu projekta sākotnējās ietekmes novērtējuma ziņojums (anotācija) | Anotācijas V daļas 2. punktā lūdzam norādīt, ka noteikumu projekts ir attiecināms uz saistībām, kas izriet no 1961. gada 5. oktobra Hāgas konvencijas par ārvalstu publisko dokumentu legalizācijas prasības atcelšanu. | **Ņemts vērā** | Noteikumu projekta sākotnējās ietekmes novērtējuma ziņojums (anotācija) papildināts ar informāciju šādā redakcijā: "Noteikumu projekts ir attiecināms uz saistībām, kas izriet no 1961. gada 5. oktobra Hāgas konvencijas par ārvalstu publisko dokumentu legalizācijas prasības atcelšanu." Attiecīgi aizpildīta sākotnējās ietekmes novērtējuma ziņojuma (anotācijas) V daļas 2. tabula "Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei " |
| 7 | Noteikumu projekta 2. pielikuma virsraksts – "Publiska dokumenta apliecinājuma uzraksts" | Noteikumu projekta 2. pielikuma virsrakstu izteikt "Publiska dokumenta legalizācijas ar apliecinājumu (apostille) uzraksts" atbilstoši noteikumu projekta nosaukumam. | **Ņemts vērā** | Noteikumu projekta 2. pielikuma virsraksts izteikts šādā redakcijā: "Publiska dokumenta legalizācijas ar apliecinājumu (apostille) uzraksts" |
| Atbildīgā amatpersona |  |
|  | (paraksts) |

Inita Ilgaža

Tieslietu ministrijas

Tiesu sistēmas politikas departamenta direktore

Tālr.: 67036814

E-pasts: Inita.Ilgaza@tm.gov.lv